Diari Oficial de la Generalitat Valenciana


Sumari del DOGV 7382, del 16-10-2014 (2014/9318)

Bases que han de regir les convocatòries de les proves selectives per a proveir en propietat les places d'inspector de la policia local incloses en l'oferta d'ocupació pública.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7382

Data del DOGV
:   16-10-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/9318


Data del document
:   08-10-2014

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Bases que han de regir les convocatòries de les proves selectives per a proveir en propietat les places d'inspector de la policia local incloses en l'oferta d'ocupació pública. [2014/9318]  
Mitjançant el present anunci, es posa en coneixement de tots els interessats que, per Resolució 2401/2014, de la Regidoria Delegació de Personal, de 8 d'octubre de 2014, s'ha resolt el següent:  
  
Primera. Objecte  
1.1. L'objecte de les presents bases es la regulació del procés selectiu per a la provisió en propietat de les places d'inspector de la policia local incloses en l'oferta d'ocupació pública d'aquest ajuntament, tot això sense perjudici de les possibles ampliacions o amortitzacions que es puguen produir fins a la finalització del corresponent procés selectiu.  
  
1.2. Les places d'inspector estan classificades en l'escala tècnica d'administració especial, subescala de servicis especials, classe policia local, categoria d'inspector, grup de titulació A2, d'acord amb la titulació exigida per a l'ingrés.  
Estan dotades amb les retribucions bàsiques del grup A2, i les complementàries que hi corresponguen, de conformitat amb la legislació vigent i relació de llocs de treball d'aquest ajuntament.  
1.3. La provisió d'estes places s'efectuarà, en primera instància, pel torn de promoció interna, mitjançant el del sistema de concurs oposició.  
  
Si és el cas, en el supòsit que les places oferides pel torn de promoció interna no siguen cobertes per l'esmentat torn, s'oferiran seguidament pel torn lliure. Si tampoc es cobreixen les places pel torn lliure, les places passaran a convocar-se pel torn de mobilitat.  
  
  
Segona. Condicions dels aspirants  
Per a ser admesos en la realització de les proves selectives, els aspirants hauran de complir els següents requisits en la data que acabe el termini de presentació d'instàncies, excepció feta del detallat en la lletra e, que haurà de referir-se en el moment de finalització de les proves selectives amb la publicació de la llista d'aprovats.  
  
2.1. Torn de promoció interna.  
a) Ser funcionari de carrera de l'Ajuntament de Tavernes de la Valldigna, integrat en l'escala bàsica d'administració especial, subescala de servicis especials, classe policia local, categoria oficial.  
b) Haver romàs almenys dos anys com a funcionari de carrera en la categoria d'oficial dins de la mateixa subescala i classe.  
c) No patir cap malaltia ni defecte físic que impedisca l'exercici de les funcions, d'acord amb la totalitat de les prescripcions establides per l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
  
d) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes de qualssevol característiques de potència o relació potència/pes.  
e) No haver sigut separat, per mitjà d'expedient disciplinari, del servici de l'Estat, de les comunitats autònomes o de les entitats locals, ni estar inhabilitat per a l'exercici de funcions públiques.  
f) Estar en possessió del títol de diplomat universitari, grau o equivalent o haver superat el curs d'habilitació de policies locals en el marc de la disposició transitòria primera de la Llei 6/1999 (Resolució de 30 de juny de 2008, de la Direcció General de Seguretat i Protecció Ciutadana (DOCV 5819, 01.08.2008) sols a l'efecte de promoció interna).  
  
2.2. Torn lliure.  
a) Tindre la nacionalitat espanyola.  
b) Estar en possessió del títol de diplomat universitari, grau o equivalent.  
c) No patir cap malaltia ni defecte físic que impedisca l'exercici de les funcions, d'acord amb la totalitat de les prescripcions establides (Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic).  
  
d) Tindre complits 18 anys.  
e) No haver sigut separat, per mitjà d'expedient disciplinari, del servici de l'Estat, de les comunitats autònomes o de les entitats locals, ni estar inhabilitat per a l'exercici de funcions públiques.  
f) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes de qualssevol característiques de potència o relació potència/pes.  
2.3. Torn de mobilitat.  
a) Ser funcionari de carrera, integrat en l'escala tècnica d'administració especial, subescala de servicis especials, classe policia local, categoria d'inspector de qualsevol municipi de la Comunitat Valenciana.  
  
b) Haver romàs almenys dos anys, com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que estableix l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
e) No estar suspès, ni inhabilitat en ferm, per a l'exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de l'aspirant.  
f) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes de qualsevol característiques de potència o relació potència/pes.  
  
Tercera. Procediment de selecció torn de promoció interna o, si és el cas, torn lliure; concurs oposició  
1. Fase prèvia.  
De caràcter obligatòria i eliminatòria.  
Abans de començar les proves de coneixement del temari es practicarà un exercici o prova psicotècnica d'aptitud i de personalitat.  
Prova psicotècnica: es farà d'acord amb els criteris continguts en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
  
  
2. Fase d'oposició. Constarà dels exercicis següents:  
Abans de l'inici de les proves els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'inspector de la policia local, i també que no estan impedits o incapacitats per a l'accés a la funció pública.  
2.1. Primer exercici: proves d'aptitud física.  
De caràcter obligatori i eliminatori.  
Consistirà a superar proves d'aptitud física que posen de manifest la capacitat per a l'exercici del lloc de treball. Aquesta prova s'ajustarà a l'annex i apartat B de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
La qualificació d'este exercici serà d'apte o no apte.  
La corporació declina tota responsabilitat que es derive dels accidents que es puguen produir com a conseqüència d'este exercici.  
Els aspirants hauran d'acudir proveïts de vestimenta i calçat esportius adequats per a la realització de cada prova.  
2.2. Segon exercici: qüestionari tipus test de cultura policial.  
De caràcter obligatori i eliminatori.  
Qüestionari de cultura policial. Consistirà a contestar correctament per escrit un qüestionari de 100 preguntes, amb quatre respostes alternatives, només una certa, sobre els temes que constituïxen el temari que s'adjunta com a annex a estes bases, en un temps màxim de 90 minuts.  
  
Les contestacions errònies es valoraran negativament amb una penalització equivalent a un terç del valor de cada contestació correcta. Les respostes en blanc no penalitzaran.  
La qualificació d'este exercici serà de 0 a 10 punts, i s'ha d'obtindre un mínim de 5 punts per a superar-lo.  
2.3. Tercer exercici. Coneixement del valencià.  
De caràcter obligatori i no eliminatori.  
Consistirà a traduir del valencià al castellà i viceversa un text proposat pel tribunal. el temps per a este exercici es determinarà immediatament abans de dur-se a terme. La duració serà establida pel tribunal en vista de la dificultat de l'exercici proposat; s'adequarà la dificultat a la categoria de la plaça convocada.  
Este exercici serà avaluat entre 0 i 4 punts.  
2.4. Quart exercici: prova de reconeixement mèdic.  
De caràcter obligatori i eliminatori.  
La superació d'esta prova, homologada expressament per l'IVASP, tindrà una validesa de sis mesos des de la realització. Quedant exempts de realitzar-la aquells que, en eixe període, l'hagen superada, sempre que no es produïsquen malalties que, a parer del tribunal mèdic, justifiquen tornar-les a passar.  
Serà obligatori i eliminatori, amb la qualificació d'apte o no apte, d'acord amb els criteris continguts en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
El facultatiu o facultatius que realitzen el reconeixement mèdic seran designats per l'alcalde president i emetran un informe sobre l'aptitud o no-aptitud dels aspirants.  
  
2.5. Cinquè exercici: Tema de composició.  
De caràcter obligatori i eliminatori.  
Consistirà en el desenvolupament d'un tema d'actualitat i coneixement general relacionat amb els epígrafs del temari inclòs com a annex a estes bases, triat pel tribunal, amb una extensió que no podrà ser inferior a tres folis ni excedir els cinc, a una sola cara, i en un temps no superior a 1 hora i 30 minuts, a fi de valorar la lògica de l'exposició. L'exercici, a elecció del tribunal, podrà ser llegit en sessió pública per l'aspirant.  
La qualificació d'este exercici serà de 0 a 10 punts i seran eliminats els aspirants que no aconseguisquen una puntuació mínima de 5 punts.  
  
2.6. Sisè exercici. Desenvolupament del temari.  
De caràcter obligatori i eliminatori.  
Consistent a desenvolupar per escrit, durant un temps màxim de dos hores, dos temes triats per l'aspirant de quatre extrets per sorteig entre els que componen el temari inclòs com a annex d'estes bases, exclòs el grup de temes locals perquè té una prova específica. Els temes seran llegits en sessió pública davant del tribunal, que podrà formular les preguntes o aclariments que considere oportuns. Es valorarà la claredat d'idees, la facilitat d'expressió i el coneixement sobre els temes exposats.  
La qualificació d'este exercici serà de 0 a 10 punts i s'ha d'obtindre un mínim de 5 punts per a superar-lo.  
2.7. Setè exercici. Supòsit policial.  
De caràcter obligatori i eliminatori.  
Consistirà en la realització d'una prova pràctica, amb una duració mínima d'una hora, que fixarà el tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit policial sobre les activitats, funcions i servicis propis de la plaça a què s'opta.  
Es valorarà el desenvolupament i exposició de totes les actuacions i mesures policials que han d'adoptar-se en matèria de distribució de personal, mitjans materials, seguretat ciutadana i viària, i actuacions complementàries, i altres necessàries per a la realització del supòsit.  
  
Es podran acompanyar, o fixar sobre plànol, dades gràfiques o representacions de les actuacions policials, o de distribució de mitjans, sempre que servisquen per a una millor resolució.  
La qualificació d'este exercici serà de 0 a 10 punts, i caldrà un mínim de 5 punts per a superar-lo.  
2.8.Huitè exercici. Temes de l'entorn sociolocal.  
De caràcter obligatori i no eliminatori  
Consistirà en l'exposició per escrit d'un tema dels que componen el grup de temes locals en un temps màxim de 1 hora i mínim de 45 minuts; es valoraran els coneixements exposats, la claredat en l'exposició, netedat, redacció i ortografia que, en tot cas, seran llegits per l'aspirant en sessió pública davant el tribunal.  
La qualificació d'este exercici serà de 0 a 5 punts.  
A criteri del tribunal, l'exposició escrita del tema podrà substituir-se per la realització d'una prova de 50 preguntes amb quatre respostes alternatives, de les quals tan sols una serà correcta. per a la correcció d'esta prova s'utilitzarà la fórmula prevista per a la correcció del qüestionari tipus test, és a dir, les contestacions errònies es valoraran negativament amb una penalització equivalent a un terç del valor de cada contestació correcta; les respostes en blanc no penalitzaran.  
La qualificació d'este exercici serà de 0 a 5 punts.  
2.9. La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció. Es rebutjaran a este efecte totes les puntuacions màximes i mínimes quan entre estes existisca una diferència de 4 punts o més; servirà, si és el cas, com a punt de referència la puntuació màxima obtinguda. La diferència serà de 2 punts quan es tracte de valorar els temes de l'entorn sociolocal i els coneixements del valencià.  
  
3. Fase de concurs.  
Finalitzada la fase d'oposició, es valoraran els mèrits aportats pels aspirants que l'hagen superada, d'acord amb el barem de mèrits inclòs en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de Policia Local de la Comunitat Valenciana.  
Les titulacions que es presenten per a ser valorades a la fase de concurs, si escau, i no consten en la normativa de baremació aplicable, hauran d'adjuntar-se l'equivalència de títols declarada per l'autoritat acadèmica competent, o no seran valorats pel tribunal qualificador.  
  
  
Quarta. Si és el cas, procediment de selecció torn de mobilitat; concurs de mèrits  
El concurs per a cobrir les places per torn de mobilitat s'ajustarà a les normes següents:  
Abans de començar la valoració dels mèrits aportats, es practicarà als aspirants les següents proves i/o exercicis:  
1. Prova d'aptitud i de personalitat i reconeixement mèdic preceptiu.  
  
Tant l'exercici psicotècnic com el de reconeixement mèdic seran eliminatoris, amb la qualificació d'apte o no apte, i s'ajustaran als barems corresponents establerts en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic, així com a les normes i criteris que s'han determinat en estes bases per a la promoció interna o torn lliure.  
  
Aquesta prova es qualificarà com a apte o no apte.  
2. Prova de coneixements i entrevista:  
- Prova de coneixements. Temes de l'entorn sociolocal de caràcter obligatori i no eliminatori.  
Consistirà en l'exposició per escrit d'un tema dels que componen el grup de temes locals en un temps màxim d'1 hora i mínim de 45 minuts; es valoraran els coneixements exposats, la claredat en l'exposició, netedat, redacció i ortografia que, en tot cas, seran llegits per l'aspirant en sessió pública davant el tribunal.  
A criteri del tribunal, l'exposició escrita del tema podrà substituir-se per la realització d'una prova de 50 preguntes amb quatre respostes alternatives, de les quals tan sols una serà correcta. Per a la correcció d'esta prova s'utilitzarà la fórmula prevista per la correcció del qüestionari tipus test, és a dir, les contestacions errònies es valoraran negativament amb una penalització equivalent a un terç del valor de cada contestació correcta. Les respostes en blanc no penalitzaran.  
La qualificació d'esta prova serà de 0 a 6 punts.  
- Entrevista: de caràcter obligatori i no eliminatori.  
Consistirà en la realització d'una entrevista personal del tribunal qualificador als aspirants, relacionada amb temes professionals.  
La qualificació d'esta prova serà de 0 a 4 punts.  
3. Concurs de mèrits.  
Els mèrits al·legats i justificats documentalment al formular-se la sol·licitud per a prendre part en el concurs es valoraran d'acord amb el barem establit en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de Policia Local de la Comunitat Valenciana, pel torn de mobilitat.  
Les titulacions que es presenten per a ser valorades a la fase de concurs, si escau, i no conste en la normativa de baremació aplicable, haurà d'adjuntar-se l'equivalència de títols declarada per l'autoritat acadèmica competent, o no seran valorats pel tribunal qualificador.  
  
Una vegada transcorregut el termini de presentació d'instàncies, estes són vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haja obtingut un altre destí per convocatòria pública; en este cas haurà de comunicar-se eixa circumstància a l'ajuntament convocant de la plaça oferida i adjudicada.  
En qualsevol moment del procés d'adjudicació podrà demanar-se formalment als interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legades així com aquelles altres que es consideren necessaris per a una correcta valoració.  
  
  
ANNEX  
Programa de temes  
  
El tema 1 al 60 amb el mateix enunciat que el que s'estableix a l'apartat B.2 (categoria d'inspector) en l'Ordre d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala tècnica.  
  
Grup de temes locals  
Tema 61. El terme municipal de Tavernes de la Valldigna. Característiques físiques generals, límits, partides, camins, vies veïnals. Llista de carrers del nucli urbà de la ciutat i de la platja. Xarxa viària: característiques, punts i moments d'especial atenció. Els centres escolars: ubicació. Principals infraestructures municipals de caràcter cultural, esportiu, etc.  
Tema 62. Història del municipi de Tavernes de la Valldigna. Costums i tradicions. Festes. Indústria. el turisme a Tavernes de la Valldigna. l'Organització municipal de l'Ajuntament de Tavernes de la Valldigna. l'Organigrama dels seus òrgans unipersonals i col·legiats.  
Tema 63. Aspectes relatius a la policia local i funcions de policia administrativa continguts en les ordenances i reglaments municipals següents:  
- Ordenança municipal de prevenció de la contaminació acústica.  
- Ordenança municipal reguladora de la venda no sedentària  
- Ordenança municipal reguladora de la tinença d'animals de companyia.  
- Ordenança municipal de netedat urbana i residus.  
- Ordenança municipal de policia rural.  
- Ordenança reguladora de la concessió de llicències per a l'entrada i eixida de vehicles a través de les voreres, càrrega i descàrrega de mercaderies de qualsevol classe i reserves exclusives de via pública.  
Tema 64. Protecció de dades de caràcter personal. Normes reguladores. La Guia de Bones Pràctiques de l'Ajuntament. Manual de Procediments i Protocols en matèria de protecció de dades; protocols 26 i 27.  
  
L'Ajuntament facilitarà als aspirants, a partir del moment de presentar la sol·licitud de participació en el procés selectiu, els materials propis de l'Ajuntament (com poden ser ordenances, organigrames, plànols, guies, manuals, protocols, etc.) necessaris per tal de preparar l'estudi del grup de temes locals.  
  
Tavernes de la Valldigna, 8 d'octubre de 2014.- El regidor delegat de Personal: Perfecto Benavent i Navarro.